
Cēsis, 2024
1. IEPIRKUMA PROCEDŪRA, TĀS IDENTIFIKĀCIJAS NUMURS
1.1. Iepirkuma procedūra tiek rīkota, ievērojot Publisko iepirkumu likumu (turpmāk – PIL), 2017. gada 28. februāra Ministru kabineta noteikumus Nr. 107 “Iepirkuma procedūru un metu konkursa norises kārtība”(turpmāk – MK noteikumi) un  citu iepirkuma priekšmetu regulējošo normatīvo aktu prasības. 
1.2. Iepirkuma metode – atklāts konkurss (turpmāk – Konkurss) zem ES līmeņa, kas tiek organizēts Publisko iepirkumu likuma (turpmāk – PIL) 8.panta pirmās daļas 1.punkta kārtībā
1.3. Pretendents - piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
	1.4. Iepirkuma procedūras nosaukums un identifikācijas numurs: “Cēsu klīnikas ārstniecības korpusa Bērnu slimību nodaļas ar dienas stacionāru būvdarbi”, identifikācijas Nr. CK 2024/5/AK/ (turpmāk Atklāts konkurss). 

	1.5.  Iepirkumā iekļauta Zaļā publiskā iepirkuma (turpmāk tekstā - ZPI), prasību piemērošana saskaņā ar Ministru kabineta 2017. gada 20.jūnija noteikumiem Nr. 353 „Prasības zaļajam publiskajam iepirkumam un tā piemērošanas kārtība".


2. PASŪTĪTĀJS UN KONTAKTPERSONAS
	Pasūtītāja nosaukums
	SIA “CĒSU KLĪNIKA”

	Juridiskā adrese
	Slimnīcas iela 9, Cēsis LV-4100

	Reģistrācijas numurs
	LV 44103057729

	E-pasts
	info@cesuklinika.lv

	Pasūtītāja pilnvaras
	Pasūtītājs kā pārzinis veic pretendenta piedāvājumā saņemto personas datu apstrādi ar mērķi nodrošināt pretendenta/pakalpojumu sniedzēja atlasi, publiska iepirkuma līguma noslēgšanu un izpildi

	Iepirkuma komisija
	Iepirkuma komisija izveidota ar SIA “CĒSU KLĪNIKA” (turpmāk tekstā – Klīnika) Valdes priekšsēdētājas  2024.gada 11.marta rīkojumu Nr. 2-5/2024/11 

	Kontaktpersonas
	Par iepirkuma priekšmetu - projekta vadītāja Taiga Galeja - Gruntmane, tālr. 29405685, e-pasts taiga.galeja-gruntmane@cesuklinika.lv;
 Par nolikumu - iepirkumu speciāliste Aija Beizitere, tālr. 25420265, e-pasts iepirkumi@cesuklinika.lv.

	E-pasts
	info@cesuklinika.lv

	Mājaslapa
	www.cesuklinika.lv

	Darba laiks
	8:00 – 16:30

	Pircēja profila adrese
	https://www.eis.gov.lv/EKEIS/Supplier/Organizer/1246



3. INFORMĀCIJA PAR IEPIRKUMA PRIEKŠMETU
3.1. Iepirkuma priekšmets: Cēsu klīnikas ārstniecības korpusa Bērnu slimību nodaļas ar dienas stacionāru būvdarbi saskaņā ar Tehnisko uzdevumu (skatīt 2.pielikums), līguma projektu (14. pielikums) un Būvprojektu (12. pielikums), būvdarbu apjomiem (1.pielikums). 
3.2. CPV kods: 45000000-7 (Celtniecības darbi). 
3.3. Paredzamā kopējā līgumcena: līdz 250 000.00 EUR bez pievienotās vērtības nodokļa.
3.4. Atbilstoši Publisko iepirkumu likuma (turpmāk tekstā – PIL) 41.panta 11.daļas 2.punktam, Pasūtītājs noraidīs pretendenta piedāvājumu atklātā konkursā, ja pretendenta piedāvātā līgumcena pārsniegs 150 procentus no iepirkuma procedūras dokumentos norādītās paredzamās līgumcenas.
3.5. Iepirkuma priekšmets nav sadalīts daļās. jo minētie darbi ir saistīti vienota mērķa sasniegšanai un tie veicami vienlaicīgi.  Piedāvājumu var iesniegt par visu iepirkuma apjomu. 
3.6. Būvdarbu izpildes vieta - SIA „CĒSU KLĪNIKA”, Slimnīcas iela 9, Cēsis.
3.7.  Līguma kopējais izpildes termiņš – ne garāks  par 4 (četriem)  mēnešiem no līguma parakstīšanas dienas un ietver Objekta pieņemšanu ekspluatācijā, tajā skaitā Būvvaldes atzīmes saņemšanu apliecinājuma kartē par būvniecības nosacījumu izpildi un akta par objekta pieņemšanu ekspluatācijā parakstīšanu (Būvatļaujas noslēgšanu).
3.8. Būvdarbi tiek realizēti atbilstoši SIA ,,NAMS’’ (vienotais reģistrācijas. nr. 40103036167) izstrādātajam  būvobjektam “Cēsu klīnikas ārstniecības korpusa bērnu slimību nodaļas ar dienas stacionāru vienkāršota atjaunošana asīs B-D/1-5”.  

3.9. Iepirkumā paredzētie darbi tiks realizēti par Eiropas Savienības Atveseļošanas un noturības mehānisma plāna 4.1.1.3.i. investīcijām “Atbalsts sekundāro ambulatoro pakalpojumu sniedzēju veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” projektā Nr. 4.1.1.3.i.0/1/23/I/CFLA/030  “Cēsu klīnikas Bērnu veselības centra dienas stacionāra un rehabilitācijas pakalpojuma pilnveidošana un infrastruktūras atjaunošana”)  Finansējuma nepiešķiršanas gadījumā vai tā samazinājuma gadījumā, Pasūtītājs patur tiesības atteikties no projekta realizācijas un/vai pārtraukt iepirkuma procedūru.
3.10. Darbi tiks veikti vienlaicīgi ar SIA “Cēsu klīnika” ēkā notiekošo pamatdarbību.
3.11.  Katrs Pretendents drīkst iesniegt tikai 1 (vienu) piedāvājumu 1 (vienā) variantā.

3.12.  Būvdarbu garantijas termiņš ir 60 (sešdesmit) mēneši no akta par būves pieņemšanas ekspluatācijā parakstīšanas dienas.
3.13.  Maksājumu kārtība atrunāta Iepirkuma līguma projektā (skatīt 14. pielikumu).
3.12. Lai izvērtētu visus būvdarbu veikšanu ietekmējošos apstākļus un iekļautu piedāvājumā ekonomiski pamatotas un samērīgas izmaksas līdz piedāvājumu iesniegšanai ieinteresētajām personām ir rekomendējama objekta būvniecības vietas apsekošana, turpmāk – Objekta apsekošana. Par objekta apsekošanu tiek sastādīts akts (veidne 13.pielikumā), kurš jāiesniedz konkursa piedāvājumā. 

3.12.1. Pretendents ir tiesīgs veikt objekta apsekošanu jebkurā laikā, iepriekš saskaņojot ar pasūtītāja kontaktpersonu. 

3.12.2. Pretendentiem par savu piedalīšanos objekta apsekošanā jāpaziņo iepriekš, nosūtot rakstisku pieteikumu uz e-pastu: taiga.galeja-gruntmane@cesuklinika.lv.
4. PRETENDENTS UN APAKŠUZŅĒMĒJI
4.1. Pretendents ir piegādātājs, kurš iesniedzis piedāvājumu Atklātā konkursā. Piegādātājs – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem).
4.2. Ja piedāvājumu iesniedz personu apvienība, pie iesniedzamajiem dokumentiem ir jāpievieno parakstīts dokuments (nodoma protokols, vienošanās), kurā norādīts  personu apvienības dalībnieku atbildības sadalījums konkrētā līguma izpildē pret Pasūtītāju,  katra dalībnieka veicamo darbu apjoms, un pārstāvības tiesības parakstīt un iesniegt piedāvājumu – jāparedz  vai nu pilnvarojums galvenajam dalībniekam pārstāvēt personu apvienību Atklātā konkursā un dalībnieku vārdā parakstīt visus dokumentus (skat. 7.1.3.) vai   piedāvājumu iesniedz personu apvienība un piedāvājumu paraksta visas personas, kas ietilpst personu apvienībā. Vienošanās dokumentā vai nodomu protokolā jāapliecina, ja ar pretendentu, kas ir piegādātāju apvienība, tiks slēgts iepirkuma līgums, tas līdz iepirkuma līguma noslēgšanai izveidos pilnsabiedrību vai noslēgts sabiedrības līgumu. 

4.3. Apakšuzņēmējs ir pretendenta nolīgta persona vai, savukārt, tās nolīgta persona, kura veic būvdarbus vai sniedz pakalpojumus iepirkuma līguma izpildei. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai., kurai vienlaikus ir izšķirošā ietekme attiecīgajā apakšuzņēmējā.
5. IESPĒJAS IEPAZĪTIES AR KONKURSA NOLIKUMU UN TĀ SAŅEMŠANA

5.1. Pasūtītājs publicē paziņojumu par līgumu Iepirkumu uzraudzības biroja tīmekļvietnē : www.iub.lv.
5.2. Konkursa dokumentācija ir brīvi pieejama EIS e-konkursu apakšsistēmā Konkursa dokumentācija ir brīvi pieejama EIS e-konkursu apakšsistēmā https://www.eis.gov.lv/EKEIS/Procurement/Documents/118196. 
5.3.  Vispārējie nosacījumi pretendenta dalībai Atklāta konkursā (tostarp iesniedzamie dokumenti) ir pieejami EIS  e-konkursu vidē pircēja profila adresē.
5.4. Pasūtītājs un ieinteresētais piegādātājs ar informāciju apmainās rakstiski latviešu valodā, nosūtot dokumentus EIS, izmantojot funkciju “Pretendentu jautājumi”, vai uz elektroniskā pasta adresi: iepirkumi@cesuklinika.lv. 
5.5. Par jautājuma saņemšanas dienu tiek uzskatīts saņemšanas datums līdz pasūtītāja darba dienas beigām – darba dienās līdz 16.30. Pēc darba laika iesniegtais jautājums tiek uzskatīts par saņemtu nākošajā dienā.
5.6. Ja ieinteresētais piegādātājs ir laikus pieprasījis papildu informāciju vai uzdevis jautājumu par Atklāta konkursa nolikumu, Komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
5.7. Komisija atbildi ieinteresētajiem piegādātājiem nosūta elektroniski uz elektroniskā pasta adresi, no kuras ir saņemts  jautājumus, un publicē EIS e-konkursa apakšsistēmā šī Atklāta konkursa sadaļā.
5.8. Ieinteresēto piegādātāju pienākums ir pastāvīgi sekot EIS  e-konkursu apakšsistēmā pircēja profilā šī Atklātā konkursa sadaļā publicētajai informācijai, t.sk. Komisijas sniegtajām atbildēm uz ieinteresēto piegādātāju jautājumiem, par Atklāto konkursu.
5.9. Komisija nav atbildīga par to, ja kāds ieinteresētais piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja EIS e-konkursu apakšsistēmā.
6. PIEDĀVĀJUMU IESNIEGŠANAS UN ATVĒRŠANAS KĀRTĪBA
6.1. Piedāvājumu drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājas lapā.
6.2. Saskaņā ar PIL 39. panta pirmo daļu, piedāvājumi Atklātajā konkursā ir iesniedzami tikai ELEKTRONISKI, izmantojot Valsts reģionālās attīstības aģentūras mājaslapā pieejamās Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
6.3. Lai pretendents iesniegtu piedāvājumu Elektronisko iepirkumu sistēmas e-pasūtījumu apakšsistēmā rīkotā iepirkuma procedūrā, tas reģistrējas Elektronisko iepirkumu sistēmā vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai piedāvājumu iesniegšanai izmantojamo informācijas sistēmu tehniskās prasības.
6.4. Piedāvājumi jāiesniedz EIS e-konkursu apakšsistēmā ne vēlāk kā līdz 2024. gada 29. aprīļa plkst. 10:00. 

6.5. Piedāvājumu elektroniska atvēršana paredzēta 2024.gada 29.aprīlī plkst.14:00. Piedāvājumu atvēršanas sanāksme ir atklātā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 

6.6. Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām.

6.7. Piedāvājumu atvēršana notiek izmantojot, Valsts reģionālās attīstības aģentūras mājaslapā pieejamos rīkus pieteikumu elektroniskai saņemšanai.

6.8. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

6.9. Pēc atvēršanas sanāksmes beigām EIS e-konkursu apakšsistēmā https://www.eis.gov.lv/EKEIS/Procurement/Documents/118196 publiski pieejams sistēmā izveidots Pretendentu un to iesniegto piedāvājumu cenu apkopojums.
6.10. Ja pretendents datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrēta dokumenta atvēršanai.

7. PRASĪBAS ATTIECĪBĀ UZ PIEDĀVĀJUMA NOFORMĒJUMU
7.1. Piedāvājums jāiesniedz elektroniski EIS, ievērojot šādas Pretendenta izvēles iespējas:
7.1.1. izmantojot EIS piedāvātos rīkus, aizpildot minētās sistēmas, šī iepirkuma procedūras sadaļā ievietotās formas;
7.1.2. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem). Pretendentam nav tiesības mainīt pasūtītāja noteikto veidlapu. Ja pasūtītājs konstatē, ka pretendents ir izmainījis pasūtītāja noteikto veidlapu, pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Nolikuma prasībām.
7.1.3.  Piedāvājums jāparaksta un EIS sistēmā jāiesniedz pretendentu pārstāvēt tiesīgai personai, vai viņa pilnvarotajai personai - pievienojot attiecīgu pilnvaru Piedāvājuma parakstīšanai un tajā esošo dokumentu tulkojuma un kopijas pareizības apliecināšanai. Pretendents ir tiesīgs ar vienu drošu elektronisko parakstu un laika zīmogu vai ar EIS piedāvāto sistēmas parakstu, Parakstīt visus dokumentus kā vienu kopumu. 
7.1.4. Piedāvājums jāiesniedz latviešu valodā, kvalifikāciju apliecinošie dokumenti (piem., sertifikāti, apliecība vai citi dokumenti, kurus negatavo un neizsniedz pats Pretendents) var tikt iesniegti citā valodā ar pievienoto tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
7.1.5. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
7.1.6. Parakstot piedāvājumu, pretendents pilnībā atzīst visus nolikumā ietvertos nosacījumus ( t.sk. tā pielikumos un formās, kuras ir ievietotas EIS e-konkursu apakšsistēmās šā Atklātā konkursa sadaļā).
8. SAISTĪBU IZPILDES NODROŠINĀJUMS
8.1.    
Saskaņā ar Iepirkuma līguma (Pielikums Nr.14) 16.1. punktā noteikto,  pretendentam ir jābūt spējīgam  nodrošināt, ka  5 (piecu ) darba dienu laikā  no  Iepirkuma Līguma spēkā stāšanās dienas un  ne vēlāk kā pirms būvdarbu uzsākšanas, iesniedz    pirmā pieprasījuma neatsaucamu beznosacījumu bankas garantiju vai apdrošināšanas sabiedrības, kas saņēmusi atļauju sniegt apdrošināšanas pakalpojumus Latvijas Republikā, neatsaucamu beznosacījumu galvojumu (apdrošināšanas polisi) kā līguma (saistību) izpildes nodrošinājumu 5% (piecu procentu) apmērā no Līgumcenas bez PVN. 
8.1. Līguma saistību izpildes nodrošinājumam jābūt spēkā visā būvdarbu izpildes laikā un līdz garantijas laika nodrošinājuma noformēšanai un iesniegšanai. 
8.2. Saskaņā ar Iepirkuma līguma 16.3. punktu pretendentam ir jābūt spējīgam  nodrošināt, ka  pēc Būvdarbu  nodošanas un pieņemšanas  akta parakstīšanas ne vēlāk kā 10 darba dienu laikā iesniedz būvdarbu garantijas laika bankas garantiju vai apdrošinātāja galvojumu 5% (piecu procentu) apmērā, no Līgumcenas, bez PVN, 60 (sešdesmit) kalendāra mēnešu laika periodam un maksājumu apliecinošu dokumentu,  ar noteikumu, ka garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti būvdarbu defekti vai Izpildītājs  un Pasūtītājs ir vienojušies par pieteikto būvdarbu defektu novēršanas termiņu. Papildus prasības skatīt līgumā. 
8.3. Saskaņā ar Iepirkuma līguma punktu 16.5,  ir noteikta iespēja  neiesniegt  Nolikuma 8.3. punktā noteikto  garantijas laika nodrošinājumu bankas vai apdrošināšanas sabiedrības polises formā, bet to aizvietot ar ieturējuma naudu, kas tiek ieturēta no ikmēneša maksājumiem (starpmaksājumiem), ja  par iepriekš  rakstiski paziņot  Pasūtītājam ne vēlāk kā 10 (desmit) kalendāro dienu laikā pēc Līguma noslēgšanas.  Šādā gadījumā kopējam garantijas laika nodrošinājumam jāsastāda 5% (pieci procenti) no kopējās Līgumcenas. Ja ieturējumu nauda nesasniedz garantijas  laika  nodrošinājuma 5% apmēru, pretendentam būs jāveic  jāveic papildus iemaksa  Pasūtītāja   norēķinu kontā, norādot mērķi un līguma numuru.  Garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti būvdarbu defekti vai Puses  vienojušies par pieteikto būvdarbu defektu novēršanas termiņu. Neizmantotais nodrošinājums  3 % apmērā pēc minēto nosacījumu iestāšanās  tiek atmaksāts pretendentam norēķinu kontā, norādot mērķi un līguma numuru 30 dienu laikā no Līguma noteikumiem atbilstoša  sagatavota rēķina saņemšanas. Pēc būvdarbu garantijas laika beigām Izpildītājs iesniedz  Līguma noteikumiem atbilstošu rēķinu par ieturēto garantijas saistību nodrošinājuma atmaksu 2 % (divu procentu) apmērā.  
8.4. Līguma izpildes nodrošinājums un Garantijas laika garantija drīkst būt:
8.4.1.  Eiropas Savienības vai Eiropas Ekonomiskās zonas valstī reģistrētas kredītiestādes, tās filiāles vai ārvalstī reģistrētas kredītiestādes garantija;
8.4.2.  vai Latvijas Republikā reģistrētas akciju sabiedrības vai Eiropas komercsabiedrības, vai savstarpējās apdrošināšanas kooperatīvās sabiedrības, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu, polise;
8.4.3.Garantijas termiņa saistību izpildes nodrošinājumam jābūt spēkā visā būvdarbu Garantijas laikā (60 kalendārie mēneši). Līdz garantijas termiņa saistību izpildes nodrošinājuma noformēšanai, būvdarbu un tajos izmantoto materiālu/ iekārtu garantija tiek nodrošināta ar līguma  saistību izpildes nodrošinājumu. 
9. PRASĪBAS PRETENDENTAM, TĀ PIEDĀVĀJUMAM UN IESNIEDZAMIE DOKUMENTI.
Atlases dokumentus pretendents sagatavo un iesniedz, ievērojot šādas prasības:
	N.p.k.
	Pretendentu prasības 
	Iesniedzamie dokumenti

	Atlases prasības

	9.1. 
	Pretendents ir iesniedzis pieteikumu dalībai iepirkumu procedūrā.
	Aizpildītu un parakstītu Pieteikumu dalībai iepirkuma procedūrā, atbilstoši veidlapai (pielikums Nr. 5).


	9.2. 
	Pretendentam jāapliecina piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt pretendentu iepirkumu procedūras ietvaros.
	Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās amatpersonas tiesības pārstāvēt attiecīgo juridisko personu.
 Par Latvijas Republikā reģistrētu uzņēmumu pārstāvēt tiesīgām amatpersonām, kas reģistrētas Latvijas Republikas Uzņēmumu reģistrā, pasūtītājs pārliecināsies Uzņēmumu reģistra mājaslapā www.ur.gov.lv.

	9.3. 
	Pretendents ir reģistrēts atbilstoši reģistrācijas valsts normatīvo aktu prasībām.


	Pretendents (juridiska persona), personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki paziņojumā par līgumu vai iepirkuma procedūras dokumentos noteiktajām prasībām, normatīvajos tiesību aktos noteiktajos gadījumos ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja reģistrācijas vai pastāvīgās dzīvesvietas valsts normatīvie akti to paredz (neattiecas uz fiziskām personām).
1) Par reģistrācijas faktu Latvijas Republikas Uzņēmumu reģistrā, pasūtītājs pārliecināsies Uzņēmuma reģistra mājaslapā www.ur.gov.lv.

2) Par reģistrāciju kā saimnieciskās darbības veicējam, pasūtītājs pārliecināsies Valsts ieņēmumu dienesta mājaslapā www.vid.gov.lv.
3) Ja pretendents ir reģistrēts ārvalstīs, tad reģistrāciju apliecina atbilstoši attiecīgās valsts nosacījumiem. 

	9.4. 
	Pretendentu izslēdz no dalības iepirkuma procedūrā PIL 42. panta pirmajā daļā noteiktos gadījumos.
	Izslēgšanas gadījumi tiks pārbaudīti PIL 42. pantā noteiktajā kārtībā. 



	9.5. 
	Pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi (saskaņā ar Starptautisko un Latvijas Republikas nacionālo sankciju likums 11.1 pantu).
Uz Pretendentu nedrīkst būt attiecināmas 2022.gada 8.aprīļa Eiropas Komisijas Padomes regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – 2022.gada 8.aprīļa Regula), 5.k panta 1.punktā noteiktās sankcijas.

	Par Latvijas Republikā reģistrētiem Pretendentiem – Pasūtītājs iegūst informāciju publiski pieejamās datu bāzēs.

Ārvalstu pretendents iesniedz attiecīgās valsts kompetentās institūcijas izsniegtu izziņu par amatpersonām un apliecinājumu, ka izziņā norādītie dati ir aktuāli.

Prasība attiecas uz pretendentu, tā valdes vai padomes locekli, pārstāvēt tiesīgo personu vai prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, ja pretendents ir personālsabiedrība.
Pārbaude tiks veikta attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības

	9.6. 
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), pretendenta norādītie apakšuzņēmēji, kuru veicamo būvdarbu vērtība ir vismaz 10 procenti no kopējās publiska būvdarbu līguma vērtības, pretendenta norādītās personas uz kuras iespējām pretendents balstās, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.


	Par reģistrāciju Būvkomersantu reģistrā pasūtītājs pārliecinās Būvniecības informācijas sistēmas mājaslapā internetā http://bis.gov.lv/bisp/.
Ārvalstīs reģistrētam pretendentam, kas nav reģistrēts Latvijas Republikas Būvkomersantu reģistrā, jāiesniedz attiecīgajā ārvalstī reģistrācija/licencēšanas/sertificēšanas faktus apliecinoši dokumenti, ja attiecīgās valsts, kurā reģistrēts pretendents, normatīvie akti tādu pieprasa.
Pretendentam un/vai saistītajām personām, kas nav reģistrētas Būvkomersantu reģistrā, jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Būvkomersantu reģistrā. Uz būvdarbu uzsākšanas brīdi, saskaņā ar Būvniecības likuma 22. pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu speciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji.


	9.7. 
	Pretendentam jābūt neatkarīgi no konkurentiem izstrādātam piedāvājumam
	Pretendentam jāiesniedz apliecinājums par neatkarīgi izstrādātu piedāvājumu, atbilstoši nolikuma 6. pielikumam.

	Pretendenta atbilstība tehniskajām un profesionālajām spējām

	9.8. 
	Pretendentam iepriekšējo 5 (piecu) gadu laikā un līdz nolikumā noteiktajai piedāvājuma iesniegšanas dienai ir pieredze:

1) vismaz 2 (divu) ēku jaunbūves vai pārbūves būvdarbos, ar kopējo platību katrai ne mazāku kā  200,00 m2 un objekta būvniecības kopējās izmaksas ir vismaz 200 000,00 (divi simti  tūkstoši eiro un nulle centi) bez pievienotās vērtības nodokļa.
2) Pieredzi apliecinošiem objektiem jābūt nodotam ekspluatācijā.
	Saraksts par pretendenta pieredzi, kas sagatavots atbilstoši šim nolikumam pievienotai veidnei (7. pielikums), pievienojot pasūtītāja atsauksmi par pretendenta norādīto pieredzi (veiktajiem darbiem objektos), kas apliecina tā atbilstību nolikumā izvirzītajām kvalifikācijas prasībām un akta  vai citu informāciju, kas apliecina faktu  par būves pieņemšanu ekspluatācijā.
Pretendents var apliecināt atbilstību arī ar citiem dokumentiem. Iesniegtajos dokumentos jābūt norādītai visai nepieciešamajai informācijai, kas apliecina pretendenta kvalifikācijas prasību atbilstību.

Ja pretendents pieredzi apliecina ar objektu, kurā veikti pārbūves darbi, jāiesniedz apliecinājums par būves vai tās daļas gatavību ekspluatācijai vai citi pierādījumi, lai pasūtītājs pārliecinātos par objektā veiktiem pārbūves apjomiem.
Ja Pretendents ir piegādātāju apvienība vai personālsabiedrība, tad par minēto pieredzi tiks uzskatīta visu apvienībā vai personālsabiedrībā iesaistīto uzņēmumu pieredze.
Dalībnieka pieredzi, kas iegūta cita pretendenta vai personu apvienības sastāvā, jābūt nošķiramai un dokumentāli pierādāmai.
Pasūtītājam ir tiesības pieprasīt no pretendenta kvalifikāciju (t.sk. izpildīto darbu) apstiprinošus dokumentus – izrakstu/us no būvdarbu žurnāla, būvatļaujas kopiju, aktu par būves pieņemšanu ekspluatācijā u.c. dokumentus, kas apliecina sniegto ziņu patiesumu

	9.9. 
	Atbilstība zaļā publiskā iepirkuma prasībām* attiecībā uz iekštelpu apgaismojumu.
* Atbilstoši Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība”
	1) pretendents iesniedz brīvas formas apliecinājumu par to, ka ievēros Nolikuma 9.9. punktā ietvertās prasības un nodrošinās to izpildi attiecībā uz iekštelpu apgaismojumu atbilstoši ZPI  tehniskā projekta prasībām un ZPI .
2) pretendents iesniedz pieredzes apliecinājumu 1 (viena) līguma izpildē, kur tas veicis  būvgružu pēc demontēšanas, šķirošanu un nodošanu speciālos poligonos. Pieredzi var apliecināt ar izziņu vai citiem dokumentiem, kuros skaidri atrunāts būvgružu apjoms kas pēc demontēšanas un šķirošanas ir nodots speciālos poligonos, izpildes termiņš un vieta, un darbi veiktā darba atbilstība ZPI prasībām atbilstoši attiecīgajiem normatīvajiem aktiem.    

 

	Prasības speciālistiem

	9.10.  
	Pretendenta rīcībā ir jābūt šādiem speciālistiem, kas līguma piešķiršanas gadījumā darbosies šī līguma izpildē:
	Pretendentam jāiesniedz atbildīgo speciālistu saraksts, saskaņā ar 8.1 pielikumu. Pasūtītājs pēc Pretendenta iesniegtā 8.1. pielikuma  veic tajā norādīto speciālistu pārbaudi Būvniecības informācijas sistēmā (BIS). Pretendents iesniedz apliecinājumu,  sagatavotu brīvā formā,  ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja pretendentam tiks piešķirtas iepirkuma līguma slēgšanas tiesības, tas līdz līguma noslēgšanai normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā ( ja attiecināms).

	9.10.1. 
	Atbildīgais  būvdarbu vadītājs:

1) ir sertificēts ēku būvdarbu vadīšanā;

2) iepriekšējo 5 (piecu) gadu laikā un līdz nolikumā noteiktajai piedāvājuma iesniegšanas dienai kā atbildīgais ēku būvdarbu vadītājs, vadījis vienas ēkas jaunbūves vai pārbūves būvdarbus ar kopējo platību  ne mazāku kā 200,00 m2 un objekta būvniecības kopējās izmaksas ir vismaz 200 000,00 (divi simti tūkstoši eiro un nulle centi) bez pievienotās vērtības nodokļa.
Pieredzi apliecinošais objekts ir nodots ekspluatācijā. 


	Saraksts par atbildīgā būvdarbu vadītāja pieredzi (saskaņā ar 8.pielikumu), pievienojot pasūtītāja atsauksmi par speciālista norādīto pieredzi (objektā veiktiem darbiem), kas apliecina tā atbilstību nolikumā izvirzītajām kvalifikācijas prasībām un aktu par ēkas nodošanu ekspluatācijā vai citu informāciju, kas apliecina faktu  par būves pieņemšanu ekspluatācijā.
Speciālists var apliecināt atbilstību prasībām arī ar citiem dokumentiem.

Ja pretendents pieredzi apliecina ar objektu, kurā veikti pārbūves darbi, jāiesniedz apliecinājums par būves vai tās daļas gatavību ekspluatācijai vai citi pierādījumi, lai pasūtītājs pārliecinātos par objektā veiktiem pārbūves apjomiem.

Atbildīgajam būvdarbu vadītājam jābūt reģistrētam Būvkomersantu reģistrā kā pretendenta līgumdarbiniekam, vai jāiesniedz savstarpēja vienošanās par darbu konkrētā iepirkuma ietvaros, kurā ir arī apliecinājums, ka, uzvaras gadījumā, līdz būvdarbu līguma noslēgšanai viņš tiks piereģistrēts Būvkomersantu reģistrā kā pretendenta līgumdarbinieks.

Iesniegtajos dokumentos jābūt norādītai visai nepieciešamajai informācijai, kas apliecina pretendenta kvalifikācijas prasību atbilstību  un pašrocīgi parakstīts apliecinājums saskaņā ar Nolikuma 8. pielikumu.

	9.10.2. 
	a.) Sertificēts elektroietaišu (EL) izbūves darbu vadītājs kurš ir ieguvis sertifikātu elektroietaišu ar spriegumu līdz 1 kV izbūves darbu vadīšanā; 

b.) Sertificēts ūdensapgādes un kanalizācijas sistēmu, ieskaitot ugunsdzēsības sistēmu (ŪKT), būvdarbu vadītājs.
c.) Sertificēts elektronisko sakaru sistēmu un tīklu būvdarbu vadītājs; 

d.) Sertificēts siltumapgādes, ventilācijas un gaisa kondicionēšanas sistēmu (AVK) būvdarbu vadītājs
	Veidlapa saskaņā ar Nolikuma 8.1 pielikumu un speciālista kvalifikāciju apliecinošu dokumentu (sertifikātu vai licenču) kopijas, ja attiecīgajam speciālistam nav nepieciešama reģistrācija Latvijas Republikas Būvkomersantu reģistrā.

Par speciālistiem piešķirtajiem sertifikātiem pasūtītājs pārliecinās Būvniecības informācijas sistēmas mājaslapā internetā https://bis.gov.lv/bisp/ Pieejamajā Būvspeciālistu reģistrā.

Dokumenti ārvalstu būvdarbu vadītājiem, kuriem profesionālā kvalifikācija iegūta ārzemēs: Ja pretendents līguma izpildei plāno piesaistīt speciālistu, kuram profesionālā kvalifikācija ir iegūta ārzemēs, un šis speciālists nav reģistrēts Latvijas Republikas Būvkomersantu reģistrā, jāpievieno dokumenti, kas pierāda, ka speciālists ir atbilstoši kvalificēts ārvalstī, kur tas ir reģistrēts (vai kurā ieguvis izglītību, ja speciālistu reģistrāciju neparedz attiecīgās valsts normatīvie akti). Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.

Pretendentam jāiesniedz apliecinājums, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja pretendentam tiks piešķirtas iepirkuma līguma slēgšanas tiesības, tas līdz līguma noslēgšanai normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā ( ja attiecināms).

	9.10.3.
	Speciālists bīstamo iekārtu montāžā un apkalpošanā
	Izglītību apliecinoša dokumenta kopija par spiedieniekārtu kompleksu, t.sk. skābekļa iekārtu montāžu (dokuments, kas izdots iestādē, kas darbību veic pēc licencētas programmas).

	9.10.4.


	Pretendenta rīcībā ir darba aizsardzības koordinators. 
	Speciālista sagatavots un pašrocīgi parakstīts apliecinājums par piekrišanu veikt darba aizsardzības koordinatora darbus un izglītības dokumentu kopijas, kas apliecina atbilstību Ministru kabineta 2003. gada 25. februāra noteikumu Nr. 92 “Darba aizsardzības prasības veicot būvdarbus” 8.1 punkta prasībām un 2016.gada 19.aprīļa Ministru kabineta noteikumu Nr.238 „Ugunsdrošības noteikumi” prasībām un citām prasībām saskaņā ar citiem būvdarbus regulējošajiem spēkā esošajiem normatīvajiem aktiem.

Pretendentam jāiesniedz apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus. Ārvalstu darba aizsardzības koordinatora, ja tāds tiek piesaistīts, kvalifikācijai jāatbilst speciālista reģistrācijas valsts, kurā speciālists pastāvīgi strādā attiecīgajā profesijā, prasībām noteiktu pakalpojumu sniegšanai.

	9.11.
	Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
	Piegādātājs iesniedz aizpildītas 9.un 11. pielikuma veidlapas un pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	9.12.
	Piedāvājumā jānorāda visi apakšuzņēmēji, kuru veicamo darbu vērtība ir 10% vai lielāka no kopējās iepirkuma līguma vērtības, un katram šādam apakšuzņēmējam izpildei nododamo iepirkuma līguma daļu
	Jāiesniedz aizpildīta 10. un 11. pielikuma veidlapa

Apakšuzņēmēja sniedzamo pakalpojumu un/vai veicamo būvdarbu vērtību nosaka, ņemot vērā apakšuzņēmēja un visu attiecīgā Atklātā konkursa ietvaros tā saistīto uzņēmumu sniedzamo pakalpojumu vērtību. 

	9.13.
	Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlase prasībām
	Iesniedzot Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībā, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10% no publiska būvdarbu līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments latviešu valodā pieejams http://espd.eis.gov.lv/

	Tehniskais piedāvājums

	9.14. 
	Pretendentam ir jānodrošina nolikumā norādītā objekta būvdarbiem nepieciešamais tehniskais aprīkojums (iekārtas, instrumenti), darbaspēks, materiāli u.c. resursi
	Pretendenta apliecinājums (brīvā formā), ka minētā iepirkuma līguma sekmīgai izpildei tam ir pieejami nepieciešamie cilvēkresursi, tehniskais aprīkojums, ražošanas iekārtas, instrumenti, materiāli un cits tehniskais nodrošinājums, kas nepieciešams konkrēto būvdarbu veikšanai

	9.15.
	Tehniskajam piedāvājumam pilnībā jāatbilst Tehniskā uzdevuma prasībām, būvprojektam(ar paskaidrojošo informāciju) un būvprojektā norādītiem būvdarbu apjomiem (pievienoti elektroniski)
	Par tehniskā piedāvājuma sastāvdaļu tiek uzskatītas būvniecības tāmes, kas sagatavotas atbilstoši šī nolikuma 9.17. punkta noteikumiem – kā finanšu piedāvājuma sastāvdaļa. 

Pretendentam būvniecības tāmes nav nepieciešams iesniegt atkārtoti gan finanšu piedāvājuma, gan tehniskā piedāvājuma sastāva – šie dokumenti iesniedzami finanšu piedāvājuma sastāvā, bet tiks vērtēti arī tehniskā piedāvājuma vērtēšanas gaitā.

	9.16. 
	Noteikumi piedāvājot ekvivalentus konkrētas izcelsmes materiāliem, izstrādājumiem, instrumentiem un standartiem 
	Ja tiek piedāvāti ekvivalenti materiāli no būvprojektā noteiktā:

1) Pretendentam ir jādzēš esošais ieraksts un jānorāda tikai konkrētais materiāls (ražotājs, modelis), nevis tikai atsauce “vai ekvivalents”;

2) Jāiesniedz piedāvājumā kā ekvivalentu norādīto materiālu un būvprojektā norādīto materiālu tehnisko datu salīdzinājuma tabulas, kā arī aprēķinus, skaidrojumus (tostarp, kurai pozīcijai attiecināma kura piedāvājumam pievienotā datu lapa) utml., pamatojot, ka piedāvājumā norādītie materiāli ir ekvivalenti un to kvalitātes rādītāji ir tādi paši vai labāki un ekonomiskāki par būvprojektā norādītajiem;

3) Gadījumā, ja pretendents piedāvā darbu apjomu sarakstos vai būvprojektā minētos konkrētos materiālus, no finanšu piedāvājuma tāmēm nepieciešams izņemt atsauci “vai ekvivalents”.

	Finanšu piedāvājums

	9.17. 
	Piedāvājumam jābūt izteiktam euro bez PVN, atsevišķi jānorāda piedāvājuma cena ar PVN.

Piedāvājuma cenā jāiekļauj visas izmaksas, kas saistītas ar darbu izpildi saskaņā ar Tehnisko uzdevumu, Atklāta konkursa nolikumu un iepirkuma līguma nosacījumiem. Līguma izpildes laikā netiek pieļauta līgumcenas maiņa, pamatojoties uz vienību izmaksu pieaugumu
	Finanšu piedāvājuma veidlapa (Nolikuma 4.pielikums). 
Jāiesniedz finanšu piedāvājums, kurā norādītas abu iepirkuma daļu summas un kopējā piedāvātā līgumcena   ar precizitāti divi cipari (ne vairāk) aiz komata.  EIS sistēmā ir jānorāda kopējā piedāvātā līgumcena. 
Finanšu piedāvājuma sastāvdaļa ir pretendenta sagatavotās tāmes saskaņā ar Ministru kabineta 2017. gada 3. maija noteikumu Nr. 239 “Noteikumi par Latvijas būvnormatīvu LBN 501-17”Būvizmaksu noteikšanas kārtība” prasībām un to 5., 6. un 7. pielikuma prasībām. Pretendents sagatavo tāmes saskaņā ar būvprojektā un to paskaidrojošā informācijā norādītiem darbu apjomiem.

Būvprojekta tāmes sagatavo Excel formātā un tās paraksta ar drošu elektronisko parakstu.

Gadījumā, ja attiecīgajiem speciālistiem nav elektroniskā paraksta, tāmēs norāda speciālista vārdu, uzvārdu un sertifikāta numuru un pievieno speciālista apliecinājumu par minētās tāmes sastādīšanu.
Finanšu piedāvājumā norādītā cena bez PVN jāuztur spēkā nemainīga visā Iepirkuma līguma izpildes laikā. 


*Minētā kārtība par īslaicīgo pakalpojumu sniegšanu attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice). Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi).
10. PRETENDENTU PIEDĀVĀJUMU VĒRTĒŠANA
10.1. Komisija slēgtā sēdē atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Atklātā konkursa nolikumā noteiktajām prasībām un izvēlas saimnieciski visizdevīgāko pretendenta piedāvājumu.

10.2. Uzsākot pretendenta piedāvājuma vērtēšanu Komisija izvērtē:

10.2.1. vai piedāvājums sagatavots un noformēts atbilstoši nolikumā norādītajām prasībām. Ja pretendenta piedāvājums nav noformēts atbilstoši kādai nolikumā izvirzītajai prasībai, un ja trūkumi ir būtiski, kas neļauj pienācīgi izvērtēt piedāvājumus, tad Komisijai ir tiesības pretendentu noraidīt no iepirkuma procedūras un tā piedāvājumu nevērtēt.
10.3. Atlases dokumentu (kvalifikācijas) vērtēšanu

10.3.1. Komisija pārbauda pretendentu iesniegto dokumentu atbilstību nolikuma kvalifikācijas prasībām

10.3.2. Pretendentu kvalifikācija pārbaudes laikā Komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem, pārbaudot pretendenta atbilstību katrai nolikumā izvirzītajai prasībai. Pasūtītājs par reģistrācijas faktu Latvijas Republikā reģistrētiem pretendentiem, tā piedāvātiem apakšuzņēmējiem un personām, uz kuru iespējām pretendents balstās, pārliecināsies Uzņēmumu reģistra mājas lapā www.ur,gov.lv.
10.3.3. Lai pārbaudītu pretendenta tiesības veikt būvdarbus atbilstoši Būvniecības likuma 13. un 22. panta prasībām, Komisija pārbauda Būvniecības informācijas sistēmas mājas lapā internetā https://bis.gov.lv/bisp. Pretendents pievieno piedāvājumam (iekļauj pretendenta atlases dokumentos) jebkurus dokumentus, kas apliecina tā tiesības veikt būvdarbus atsevišķās nozarēs,  ja šī informācija nav reģistrēta Būvkomersanta reģistrā.

10.3.4. Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem pretendentiem. Ja pretendenta kvalifikācijas dokumentu sastāvs neatbilst nolikuma prasībām, tad Komisija ir tiesīga pretendentu noraidīt bez tālākas izvērtēšana.

10.4. Tehnisko piedāvājumu atbilstības pārbaude
10.4.1. Pretendentu tehnisko piedāvājumu atbilstības pārbaudes laikā Komisija izvērtē pretendenta tehniskā piedāvājuma atbilstību Tehniskās specifikācijas prasībām un citām šī Nolikuma prasībām, t.sk. pārbauda darbu apjomus.
10.4.2.  Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem pretendentiem. Ja tehniskā piedāvājuma sastāvs neatbilst nolikuma prasībām, tad Komisija ir tiesīga pretendentu noraidīt bez tālākas vērtēšanu.

10.5. Finanšu piedāvājumu vērtēšana

10.5.1. Komisija pārbauda finanšu piedāvājuma atbilstību nolikuma prasībām.
10.5.2. Vērtējot piedāvājumus, Komisija ņem vērā kopējo piedāvājuma summu bez pievienotās vērtības nodokļa.

10.5.3. Finanšu piedāvājumu vērtēšanas laikā Komisija pārbauda vai tajā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas. Vērtējot finanšu piedāvājumu, Komisija ņem vērā labojumus. 

10.5.4. Ja piedāvājums konkrētam publiskam iepirkumu līgumam šķiet nepamatoti lēts, Komisija rīkojas atbilstoši Publisko iepirkumu likuma 53. panta nosacījumiem.
10.5.5. Ja pretendents neiesniedz Komisijas pieprasītās ziņas vai paskaidrojumus, kas nepieciešami piedāvājumu izvērtēšanai, Komisija piedāvājumu vērtē pēc tiem dokumentiem, kas ir iekļauti piedāvājumā.

10.5.6. Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem pretendentiem. Ja finanšu piedāvājuma sastāvs neatbilst nolikuma prasībām, tad Komisija ir tiesīga pretendentu noraidīt bez tālākas vērtēšanas.

11. PIEDĀVĀJUMU VĒRTĒŠANA ATBILSTOŠI IZVĒLES KRITĒRIJIEM
11.1. No pretendentu piedāvājumiem, kas atbilst nolikuma prasībām, Komisija izvēlas saimnieciski visizdevīgāko piedāvājumu.

11.2. Saimnieciski visizdevīgākais piedāvājums tiks izvēlēts abām kārtām kopā, atbilstoši šādiem saimnieciski izdevīgākā piedāvājuma vērtēšanas kritērijiem:
	Nr.
	Kritēriji
	Vērtēšanas princips
	Kritērija īpatsvars

	1
	2
	3
	4

	A
	Piedāvātā līgumcena kopā par konkursa priekšmetu, kā tas norādīts Nolikuma 3.3. punktā
	· Pretendents ar lētāko piedāvājumu saņem Po 60 punktus

· Otrs lētākais pretendents P1 saņem Po/P1x60 punktus. Pēc norādītās formulas punktus aprēķinās un piešķirs arī pārējiem pretendentiem
	60,00

	B
	Piedāvātais darbu izpildes laiks saskaņā ar kalendāro grafiku un konkursa piedāvājumu kalendārās dienās kopā par konkursa priekšmetu. Minimālais termiņš noteikts 115 kalendārās dienas.  
Pielikumā Nr. 3 pie konkursa Nolikuma, sestajā piezīmē norādīts kā nosaka piedāvāto darbu izpildi kalendārās dienās
	- Pretendents ar īsāko termiņu To saņem 20 punktus

· Pretendents ar otro īsāko termiņu T1 saņem To/T1x20 punktus
	20,00

	C
	ZPI prasības: 

Būvgružu pēc demontēšanas, šķirošana un nodošana speciālos poligonos, tajā skaitā ietilpst būvgruži;
1)  kokmateriāli, stikla, metāla, ķieģeļu, akmens, keramikas un betona materiāli, ko atgūst no ēkas galvenajām konstrukcijām; 

2)  izbūves elementi un nenesošie elementi, tostarp durvis un to rāmji, grīdas segums, griestu plātnes, ģipša paneļi, plastmasas profili, izolācijas materiāli, logu rāmji, logu stikls, ķieģeļi, betona bloki un gatavelementi, tērauda stiegras.
	Punkti par kritērija  „ZPI prasības” izpildi tiks noteikti šādi: 

- ja pretendentam ir pieredze 1 (viena) līguma izpildē, kur tas veicis  būvgružu pēc demontēšanas, šķirošanu un nodošanu speciālos poligonos (iesniedzis punktā Nr. 9.9. minētos dokumentus) - saņem 20 punktus 

- ja pretendentam iepriekš nav pieredze pretendents saņem 0 punktus
	20,00

	
	Kopējais maksimālais punktu skaits
	100,00


11.3. Par saimnieciski izdevīgāko piedāvājumu konkursa komisija atzīs piedāvājumu, kurš iegūs visaugstāko punktu skaitu. Punktu skaitu norāda ar divām zīmēm aiz komata.
11.4. Gadījumā, ja tiks konstatēts, ka vismaz divu piedāvājumu iegūto punktu summa ir vienāda, Komisija  par saimnieciski visizdevīgāko piedāvājumu atzīs piedāvājumu, kurš ieguvis lielāko punktu skaitu kritērijā "Piedāvātā līgumcena". Ja arī tad ir divi vai vairāk identiski piedāvājumi, tad saimnieciski izdevīgāko piedāvājumu nosaka izlozē.
12. PRETENDENTA PĀRBAUDE PIRMS LĒMUMA PIEŅEMŠANAS PAR LĪGUMA SLĒGŠANU
12.1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minēto pretendentu izslēgšanas gadījumu esību PIL42. pantā noteiktajā kārtībā (ievērojot PIL 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā). 
12.2. Ja pretendents vai personālsabiedrības biedrs, ja pretendents ir personālsabiedrība, atbilst PIL 42. panta pirmās daļas 1.,3.,4.,5.,6., vai 7. punktā minētajiem izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par norādītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Pretendentu izslēgšanas gadījumi tiks pārbaudīti PIL 43. pantā noteiktajā kārtībā.
12.3. Ja uz pretendentu ir attiecināmi PIL 42. panta pirmajā daļā noteiktie gadījumi vai tas neiesniedz skaidrojumus un pierādījumus atbilstoši PIL 43. panta nosacījumiem, tas no dalības iepirkuma procedūrā tiek izslēgts.

12.4. Komisija, attiecībā uz katru pretendentu, kuram atbilstoši iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, pārbauda vai uz to nav attiecināmas sankcijas, kas varētu ietekmēt līguma izpildi saskaņā ar Starptautisko un Latvijas Republikas nacionālu sankciju likumu. Gadījumā, ja tiks konstatēts, ka uz pretendentu attiecas iepriekš minētās  sankcijas, komisija vērtēs to ietekmi uz iepirkuma līguma izpildi. Pretendents tiks izslēgts no iepirkuma, ja sankcijas attieksies uz pretendentu, tā valdes un padomes locekli, pārstāvēt tiesīgo personu un prokūristu, personu, kura ir pilnvarota pārstāvēt pretendentu darbībās, kas saistīta ar filiāli, personālsabiedrības biedru, ja pretendents ir personālsabiedrība. 
12.5. Ja pretendents, kuram piešķirtas iepirkuma līguma slēgšanas tiesības, nenoslēdz iepirkuma līgumu pasūtītāja noteiktajā termiņā, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurā piedāvājis saimnieciski visizdevīgāko piedāvājumu ar otru augstāko punktu skaitu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu ar nākošo augstāko punktu skaitu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties ne vienu piedāvājumu. 
12.6. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījums, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
12.7. Pirms lēmuma pieņemšanas par līguma slēgšanas tiesību piešķiršanu nākamajam pretendentam, Komisija izvērtē nākamo pretendentu atbilstoši PIL 42. panta noteikumiem.
13. LĒMUMA PIEŅEMŠANA UN PAZIŅOŠANA
13.1. Komisija lēmumus pieņem ar vienkāršu balsu vairākumu. Ja Komisijas locekļu balsis sadalās līdzīgi, izšķirošā ir Komisijas priekšsēdētāja balss.
13.2. Komisija atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Atklāta konkursa nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju.

13.3. Komisija 3 (trīs) darbdienu laikā vienlaikus informē visus pretendentus par pieņemto lēmumu attiecībā uz līguma slēgšanas tiesību piešķiršanu, nosūtot informāciju pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu pašrocīgi parakstītu dokumentu, vai nodod to personīgi pretendentam.

13.4. Ja iepirkuma procedūra ir izbeigta vai pārtraukta, Komisija 3 (triju) darbdienu laikā vienlaikus informē visus pretendentus par visiem iepirkuma procedūras izbeigšanas vai pārraukšanas iemesliem, un informē par termiņu, kādā pretendents ievērojot PIL 68. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
13.5. Komisija, informējot par rezultātiem, ir tiesīga neizpaust konkrēto informāciju, ja ar to var kaitēt sabiedrības interesēm vai tādejādi tiktu pārkāptas piegādātāja likumīgās komerciālās intereses vai godīgas konkurences noteikumi. Pretendentam piedāvājumā jānorāda, kura informācija piedāvājumā satur komercnoslēpumu vai konfidenciālu informāciju (ja attiecināms).

14. IEPIRKUMA LĪGUMS

14.1. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām (PIL 60.panta septītā un astotā daļa), ja Iepirkumu uzraudzības birojā nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem.
14.2. Iepirkuma līgumu slēdz, pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu (14. pielikums).
14.3. Ja pretendentam ir jautājumi vai iebildumi par nolikumam pievienotā iepirkuma līguma projekta nosacījumiem, tie jāiesniedz rakstiski, atbilstoši nolikuma 5. daļas prasībām. Pēc minētā termiņa iebildumi par līguma projekta nosacījumiem netiks ņemti vērā.
14.4. Izraudzītajam pretendentam 5 (piecu) darba dienu laikā pēc uzaicinājuma slēgt iepirkuma līgumu nosūtīšanas (uzaicinājums tiks nosūtīts pa elektronisko pastu) jāierodas slēgt iepirkuma līgumu vai minētajā termiņā jāpieprasa un jāveic elektroniska iepirkuma līguma parakstīšana.
15. KOMISIJAS TIESĪBAS UN PIENĀKUMI
15.1. Komisijas tiesības

15.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro dokumentus, kas iesniegti Komisijai.
15.1.2. Ja Komisijai rodas šaubas par iesniegto dokumentu kopiju autentiskumu, tā pieprasa, lai pretendents uzrāda dokumentu oriģinālu vai iesniedz apliecinātu dokumentu kopiju.
15.1.3. Izziņas un citus dokumentus, kurus PIL noteiktajos gadījumos izsniedz kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
15.1.4. Lūgt, lai pretendents vai kompetenta institūcija, papildina vai izskaidro dokumentus, kas iesniegti atbilstoši PIL 42.,44.,46. panta prasībām. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
15.1.5. Komisija ir tiesīga pārbaudīt sniegto informāciju.
15.1.6. Pretendenta atlasei, piedāvājumu vērtēšanai un salīdzināšanai Komisija ir tiesīga pieaicināt ekspertu. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.
15.1.7. Jebkurā brīdī pārtraukt iepirkuma procedūru, ja tam ir objektīvs pamatojums.
15.2. Komisijas pienākumi

15.2.1. Nodrošināt Atklāta konkursa procedūras norisi un dokumentēšanu.
15.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

15.2.3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.

15.2.4. Vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par Atklātā konkursa izbeigšanu, neizvēloties nevienu piedāvājumu.

15.2.5. Trīs darba dienu laikā pēc lēmuma pieņemšanas informēt visus pretendentus par Komisijas pieņemto lēmumu EIS sistēmā, vai nosūtot informāciju pa pastu, vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, un saglabājot pierādījumus par informācijas nosūtīšanas datumu un veidu.
16. PRETENDENTU TIESĪBAS UN PIENĀKUMI
16.1.  Pretendenta tiesības
16.1.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

16.1.2. Iesniegt iesniegumu par Atklātā konkursa nolikumu un Atklātā konkursa norises likumību (līdz iepirkuma līguma noslēgšanai) Iepirkumu uzraudzības birojam.

16.1.3. Apsekot plānotā būvobjekta teritoriju.

16.1.4. Uzdot precizējošus jautājumus piedāvājuma sagatavošanai un iesniegšanai.

16.1.5. Saņemt piedāvājuma sagatavošanai nepieciešamo dokumentāciju.
16.2. Pretendenta pienākumi

16.2.1. Sagatavot piedāvājumus atbilstoši nolikuma prasībām.

16.2.2. Konstatējot neprecizitātes vai pretrunas Tehniskā specifikācijā, pretendentam par to jāinformē Komisija. Komisija noskaidros atšķirību iemeslus un, sniedzot atbildi precizēs būvdarbu un pakalpojumu sastāvu un apjomu, tādejādi nodrošinot visiem pretendentiem vienādas prasības.

16.2.3. Sniegt patiesu informāciju par savu kvalifikāciju un piedāvājumu.

16.2.4. Sniegt atbildes uz Komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

16.2.5. Segt visas izmaksas, kas saistītas ar piedāvājuma sagatavošanu un iesniegšanu.

16.2.6. Noslēgt līgumu ar pasūtītāju ne vēlāk kā 5 (piecu) darba dienu laikā pēc uzaicinājuma slēgt iepirkuma līgumu nosūtīšanas. 
17. PIELIKUMI
	1.pielikums
	Būvdarbu apjomi (tehniskā specifikācija aktualizēta 05.04.2024)

	2.pielikums
	Tehniskais uzdevums

	3.pielikums

	Apliecinājums par neatkarīgi izstrādātu piedāvājumu

	7.pielikums
	Pretendenta pieredzes saraksts

	8.pielikums
	Atbildīgā būvdarbu vadītāja pieredzes saraksts

	8.1 pielikums 
	Līguma izpildē paredzēto attiecīgās jomas būvspeciālistu saraksts

	9.pielikums
	Persona, uz kuras iespējām pretendents balstās

	10.pielikums
	Apakšuzņēmējiem nododamo būvdarbu un/vai pakalpojumu ( > 10%) saraksts

	11.pielikums
	Apakšuzņēmēja ( > 10%) un/vai personas, uz kuras iespējām pretendents balstās, apliecinājums

	12.pielikums
	Būvprojekts

